
1. Жалпы ережелер 
1.1. [bookmark: _Hlk245391112]Осы «Миллиондық марафон» акциясын өткізу қағидалары «Миллиондық марафон» акциясын өткізудің тәртібі мен шарттарын, соның ішінде жеңімпаздарды анықтау және Акция жүлделерін тапсыру тәртібін айқындайды, бірақ мұнымен шектелмейді. Акция лотерея, құмар ойыны, бәс тігу немесе тәуекелге негізделген өзге де ойынға жатпайды. Акцияға қатысу үшін лотерея билетін сатып алу, қатысқаны үшін бөлек ақы төлеу немесе карточкалық өнімге қатысы жоқ өзге де төлемдерді жүзеге асыру талап етілмейді.
1.2. Акцияның ұйымдастырушысы – Қазақстан  Республикасы, Алматы қаласы, Медеу ауданы, Нұрсұлтан Назарбаев даңғылы, 242-үй мекенжайы бойынша орналасқан «Alatau City Bank» АҚ, БСН 920140000084 (бұдан әрі – Ұйымдастырушы/Банк). Акция Қазақстан Республикасының аумағында өткізіледі. Жүлделердің ұтыс ойыны Қағидалардың 5.1-тармағында көрсетілген мекенжай бойынша өткізіледі.
1.3. Акцияның жекелеген кезеңдерін ұйымдастырушылық-техникалық қолдау, соның ішінде ұтыс ойынын өткізу, тікелей трансляция жасау, жеңімпаздармен өзара іс-қимыл жасасу, жүлделерді тапсыру үшін Ұйымдастырушы үшінші тұлғалар ретінде Операторды тартуға құқылы. Егер Оператор тартылмаса, тиісті функцияларды Ұйымдастырушы өзі атқарады. Операторды тарту Ұйымдастырушыны Акцияға қатысушылар алдындағы Қағидаларда көзделген міндеттемелерден босатпайды
1.4. Акцияны өткізу кезеңі: 16.11.2026 ж. сағат 00:00-ден бастап 28.12.2026 ж. сағат 23:59-ды қоса алғанға дейін. 
1.5. Акцияның мақсаттары: Банктің қазіргі, жаңа және әлеуетті клиенттерінің Банктің карточкалық өнімдеріне деген қызығушылығын арттыру, транзакциялардың саны мен көлемін ұлғайту, сондай-ақ брендтің танымалдылығын арттыру.

2. Қағидалар мәтінінде пайдаланылатын терминдердің анықтамалары
2.1. Жеңімпаз – тиісті Жүлде бойынша негізгі жеңімпаз ретінде анықталған немесе Резервтегі жеңімпаз ретінде тиісті Жүлдені алуға құқылы, Жүлдені алуға дайын екенін растаған және Қағидалардың 6.7-тармағында көзделген негіздер бойынша Жүлдені алу құқығынан айырылмаған Акция қатысушысы.
2.2. Резервтегі жеңімпаз – егер негізгі Жеңімпаз тікелей эфирде телефон қоңырауына жауап бермесе, Жүлдеден бас тартса, қажетті құжаттарды ұсынбаса, Акция шарттарына сәйкес келмесе немесе Қағидалардың 6.7-тармағында көзделген өзге де негіздер бойынша Жүлдені алу құқығынан айырылса, оның орнына Қағидаларда көзделген тәртіпте анықталатын Акцияға қатысушы.
2.3. Акцияға қатысушы – 18 (он сегіз) жасқа толған, Банк клиенті болып табылатын, Қазақстан Республикасының азаматы және Қағидалардың 3-бөлімінде көзделген қатысудың барлық шарттарын орындаған жеке тұлға.
2.4. Жүлде – Қағидалардың 4-бөлімінде көзделген ақшалай жүлде.
2.5. Ұйымдастырушының жауапты бөлімшесі – Банктің Акцияны ұйымдастыруға және өткізуге тартылған құрылымдық бөлімшелері. 
2.6. Оператор – қажет болған жағдайда Акцияны ұйымдастырушылық-техникалық қолдау үшін Ұйымдастырушы тартатын заңды тұлға; оның функцияларына, атап айтқанда, Жеңімпаздар мен Резервтегі жеңімпаздарға телефон соғу, ұтыс ойынын ұйымдастыру және Ұйымдастырушының Instagram әлеуметтік желісіндегі ресми парақшасында және/немесе өзге де ресми ақпараттық ресурсында тікелей трансляция жүргізу кіруі мүмкін.
2.7. Кредиттік өнім – Банктің Акцияны өткізу кезеңінде Банктің тиісті өнімді ресімдеу күніне қолданылатын және Қағидалардың талаптарына сәйкес келетін мобильді қосымшасында Қатысушы ресімдеген «Онлайн кредит», «Жалақыға дейінгі ақша» және/немесе «Онлайн кредит (қайта қаржыландыру)» кредиттік өнімі.
2.8. Қатысушылар тізілімі – Акцияны өткізу кезеңі аяқталғаннан кейін Банктің ақпараттық жүйелерінің деректері негізінде Ұйымдастырушы қалыптастырған Қатысушылар тізімі.
2.9. Келесі тұлғалар Акцияға Қатысушы бола алмайды және қатысуға құқықтары жоқ:
● Қағиданың 3-бөлімінің шарттарына сәйкес келмейтін;
● әрекетке қабілетсіз немесе әрекетке қабілеті шектеулі;
● Қазақстан Республикасының бейрезиденті; 
● кәмелетке толмаған тұлғалар;
● Ұйымдастырушының алдында, оның ішінде банктік қарыз шарты немесе банктік қызмет көрсету шарты бойынша мерзімі кешіктірілген берешегі бар тұлғалар;
● Ұйымдастырушыда ашылған банк шоты бойынша шығыс операцияларын жүргізуге мүмкіндік бермейтін шектеулер (тыйым салу, шығыс операцияларын тоқтата тұру және т.б.) белгіленген;
● Ұйымдастырушымен ерекше қатынастармен байланысты, оның ішінде Ұйымдастырушының үлестес тұлғасы; 
● Ұйымдастырушының қызметкері.
3. Акцияға қатысу шарттары
3.1. Акцияға қатысу үшін жеке тұлға 16.11.2026 жылдан 28.12.2026 жылды қоса алған кезеңде Банктің мобильді қосымшасы арқылы Кредиттік өнім ресімдеуі (алуы) қажет.
3.2. Келесі талаптарды бір мезгілде орындаған  кредиттік өнім Акцияның талаптарына сәйкес деп танылады:
· Кредиттік өнімді нақты беру күні 16.11.2026 жылғы сағат 00:00-ден 28.12.2026 жылғы сағат 23:59-ды қоса алған кезеңді қамтиды;
· 28.12.2026 жылғы сағат 23:59 мин. жағдай бойынша Кредиттік өнім қолданыстағы болып табылады, яғни толық көлемде мерзімінен бұрын өтелмеген, жабылмаған, күшін жоғалтпаған және жойылмаған.
3.3. Акцияға қатысу құқығын айқындау кезінде 16.11.2026 жылға дейін немесе 28.12.2026 жылдан кейін ресімделген (алынған) кредиттік өнім есепке алынбайды.
3.4. Бір Акцияға Қатысушының 16.11.2026 жылдан 28.12.2026 жылға дейінгі кезеңде ресімдеген (алған) Кредиттік өнімдердің саны Жүлдені ұтып алу мүмкіндігіне әсер етпейді: Қағида шарттарына сәйкес келетін бірнеше Кредиттік өнім ресімдеген (алған) Акцияға қатысушы осындай бір Кредиттік өнім ресімдеген (алған) Акцияға қатысушымен тең негізде ұтыс ойынына қатысады.
3.5. Жүлделердің ұтыс ойынына осы 3-бөлімнің шарттарына сәйкес келетін және Қағиданың 2.9-тармағында көзделген шектеулерге жатпайтын Қатысушылар ғана Қатысушылардың тізілімін қалыптастыру күні мен уақытындағы жағдай бойынша жіберіледі.

4.  Акцияның жүлде қоры
4.1. Акцияның жүлде қорының жалпы сомасы 40 000 000 (қырық миллион) теңгені құрайды және жеке табыс салығын ұстағанға дейін ақшалай Жүлделердің жиынтық сомасын білдіреді. Ақшалай жүлделер ұсталған жеке табыс салығы шегеріле отырып, Жеңімпаздарға аударылады. 

Ұйымдастырушы салық агенті бола отырып, табыстың осындай түрі үшін 10% мөлшерінде белгіленген мөлшерлеме бойынша Қазақстан Республикасының заңнамасына сәйкес жеке табыс салығын есептейді және бюджетке аударады.
4.2. Акцияның жүлде қоры жеке табыс салығы ұсталғаннан кейiн Жеңiмпаздарға аударуға жататын ақшалай  жүлделердің үш деңгейiн (бұдан әрi – Акцияның жүлде қоры) қамтиды: 
	№
	Жүлде атауы
	Саны, дана

	1
	1 000 000 теңге
	6

	2
	2 000 000 теңге
	6

	3
	3 000 000 теңге
	6




Жүлде қоры барлығы 18 (он сегіз) жеңімпазға есептелген. Әрбір жеңімпазға 1 (бір) Резервтегі жеңімпаз айқындалады, оларға жүгіну кезектілігі ұтыс ойыны кезінде айқындалу ретіне қарай белгіленеді: Жеңімпаз, резервтегі жеңімпаз.
Жүлделердің ұтысы Қағидалардың 5.1-тармағында көрсетілген күн мен уақытта өтеді. Әр күні әр деңгейдегі бір жүлде ойнатылады.
4.3. Жүлде тиісті түрде ресімделген сенімхат негізінде Жеңімпаз өкілінің не Қазақстан Республикасының заңнамасына сәйкес Жеңімпаздың мүдделерін білдіруге уәкілетті өкілдің жүлде алу жағдайларын қоспағанда, өзге жүлделермен ауыстырылмайды, ал жүлде алу құқығы үшінші тұлғаға берілмейді.

5. Жеңімпаздарды анықтау
5.1. Акцияның барлық ақшалай жүлделерінің ұтыс ойыны Алматы қаласы, «Ile» БО,  Әл-Фараби даңғ., 36 мекенжайы бойынша төменде көрсетілген күні мен уақытында өткізіледі:
	№
	Ұтыс ойыны өтетін күн
	1-жүлде,
теңге
	2-жүлде,
теңге
	3-жүлде,
теңге

	1
	24.11.2026 ж. сағ. 16:00 
	1 000 000
	2 000 000
	3 000 000

	2
	01.12.2026 ж. сағ. 16:00
	1 000 000
	2 000 000
	3 000 000

	3
	08.12.2026 ж. сағ. 16:00 
	1 000 000
	2 000 000
	3 000 000

	4
	15.12.2026 ж. сағ.16:00 
	1 000 000
	2 000 000
	3 000 000

	5
	22.12.2026 ж. сағ. 16:00
	1 000 000
	2 000 000
	3 000 000

	6
	29.12.2026 ж. сағ. 16:00 
	1 000 000
	2 000 000
	3 000 000

	6 ұтыс ойыны бойынша жүлделер сомасының жиыны (ұсталған ЖТС шегергенде)
	36 000 000



5.2. Жеңімпаздар мен Резервтегі жеңімпаздарды анықтау Ұйымдастырушының, Серіктестің және Оператордың (ол тартылған жағдайда) комиссиясының қатысуымен, Қағидалардың 3-бөліміне сәйкес ұтысқа қатысатын Қатысушылардың арасынан www.random.org кездейсоқ сандар генераторының веб-сайтын пайдалану арқылы кездейсоқ таңдау әдісімен жүзеге асырылады.
5.3. Ұйымдастырушының уәкілетті қызметкерлері Банктің ақпараттық жүйелерінің деректері негізінде Ұйымдастырушының Қағидалардың талаптарына сәйкес келетін және ұтысқа жіберілген Қатысушыларды сәйкестендіруі үшін қажетті мәліметтерді қамтитын Қатысушылардың Тізілімін қалыптастырады және жаңартады. Қатысушылардың тізілімі 24.11.2026 ж. сағат 11-00-де қалыптастырылады және кестеге сәйкес жаңартылады
· 01.12.2026 ж. сағ. 11:00 
· 08.12.2026 ж. сағ. 11:00
· 15.12.2026 ж. сағ. 11:00
· 22.12.2026 ж. сағ. 11:00
· 29.12.2026 ж. сағ. 11:00 
Ұтысты өткізу мақсатында Ұйымдастырушы Мүмкіндіктер тізіліміне енгізілген әрбір Мүмкіндікке бірегей реттік нөмір береді. Реттік нөмірлерді беру қалыптастырылған Мүмкіндіктер тізілімі бойынша қайталанбайтын жүйелілікпен жүзеге асырылады. Ұтысты өткізу үшін Мүмкіндіктер тізілімінің Қатысушылардың дербес деректерін, банктік құпияны және заңмен қорғалатын өзге де ақпаратты ашпайтын, Мүмкіндіктердің бірегей реттік нөмірлері ғана қамтылған иесіздендірілген нұсқасы пайдаланылады. Бірегей реттік нөмірді нақты Мүмкіндікпен сәйкестендіруді тек Ұйымдастырушы ғана жүзеге асырады.
Алдыңғы кезеңдерде Тізілімге енгізілген және жеңімпаз бола алмаған қатысушылар Акцияны өткізу кезеңі аяқталғанға дейін келесі апта сайынғы ұтыстарға қатысу құқығын автоматты түрде сақтайды.
5.4. Ұтыс ойыны барысында әрбір жүлде бойынша келесілер анықталады:
· Жеңімпаз;
· Резервтегі жеңімпаз;
Қатысушыға Жеңімпаз немесе Резервтегі жеңімпаз мәртебесін беру Қағидалардың 2.9-тармағында көзделген шектеулердің болмауын қоса алғанда, Қағидалардың талаптарына сәйкес келген жағдайда Жеңімпаздар мен Резервтегі жеңімпаздарды айқындау күні мен уақытындағы жағдай бойынша жүзеге асырылады.
Негізгі Жеңімпаз мәртебесі Резервтегі жеңімпаз мәртебесімен салыстырғанда басымдыққа ие болады. Акцияның бір қатысушысы Акция шеңберінде бір мезгілде бір Жүлде бойынша негізгі Жеңімпаз және басқа Жүлде бойынша Резервтегі жеңімпаз бола алмайды. 
Егер бір Жүлде бойынша бұған дейін Резервтегі жеңімпаз деп танылған Акция қатысушысы кейіннен ұтыс ойыны барысында басқа Жүлде бойынша негізгі Жеңімпаз болып шықса, мұндай Акция қатысушысы өзі негізгі Жеңімпаз болып танылған кезден бастап бұған дейін анықталған Жүлде бойынша Резервтегі жеңімпаз мәртебесінен айырылады.
Егер Акция қатысушысы бұған дейін қандай да бір Жүлде бойынша негізгі Жеңімпаз немесе Резервтегі жеңімпаз болып танылған болса, ол басқа Жүлде бойынша Резервтегі жеңімпаз бола алмайды. Осындай мән-жай анықталған жағдайда тиісті Акция қатысушысы Резервтегі жеңімпаз ретінде есепке алынбайды, ал тиісті Жүлде бойынша Резервтегі жеңімпаз негізгі Жеңімпаз болып танылмаған Акцияның басқа қатысушыларының арасынан қайтадан анықталады. 
5.5. Жүлделерді бөлу мынадай тәртіпте жүзеге асырылады:
· 1 000 000 (бір миллион) теңге көлеміндегі бірінші жүлде бойынша Жеңімпаз және бір Резервтегі жеңімпаз анықталады;
· 2 000 000 (екі миллион) теңге көлеміндегі екінші жүлде бойынша Жеңімпаз және бір Резервтегі жеңімпаз анықталады ;
· 3 000 000 (үш миллион) теңге көлеміндегі үшінші жүлде бойынша Жеңімпаз және бір Резервтегі жеңімпаз анықталады.
· әрбір Жүлде бойынша Резервтегі жеңімпаздардың кезектілігі комиссия хаттамасында белгіленеді. Резервтегі жеңімпаздардың толық санын айқындау үшін Қатысушылар саны жеткіліксіз болған жағдайда, Резервтегі жеңімпаздар іс жүзінде мүм санда айқындалады.
5.6. Жүлдені алуға дайындығын растау Ұйымдастырушыда бар Қатысушының телефон нөмірі бойынша тікелей эфир барысында телефон қоңырауы арқылы жүзеге асырылады. Қоңыраулар келесі кезектілікпен жүзеге асырылады:
· Жеңімпаз;
· Резервтегі жеңімпаз.
5.6.1. Егер негізгі Жеңімпаз қоңырауға жауап беріп, Жүлдені алуға дайын екенін растаса, тиісті Жүлдені алу құқығы оған беріледі .
5.6.2. Егер негізгі Жеңімпаз қоңырауға екі рет жауап бермесе немесе Жүлдені алудан бас тартса, тиісті Жүлдені алу құқығы Резервтегі жеңімпазға өтеді.
5.6.3. Егер Жеңімпаз және тиісті Жүлде бойынша Резервтегі жеңімпаз тікелей эфир барысында алғашқы қоңырау шалу кезінде телефон қоңырауларына жауап бермесе, Ұйымдастырушы және/немесе Оператор тікелей эфир соңында көрсетілген адамдарға сол кезектілікпен қайта қоңырау шалады.
5.6.4. Егер қайта қоңырау шалудың қорытындылары бойынша аталған адамдардың ешқайсысы телефон қоңырауына жауап бермесе және Жүлдені алуға дайындығын растамаса, тиісті Жүлде Ұйымдастырушының иелігінде қалады. 
5.6.5. Тікелей эфир барысында қоңырау шалынатын нөмір кіріс қоңыраулары үшін техникалық тұрғыдан қолжетімсіз болуы мүмкін. Акция қатысушысының көрсетілген нөмірге кері қоңырау шалуға техникалық мүмкіндігінің болмауы Жеңімпаздарды анықтау және Жүлдені алу құқығы туралы хабарлау тәртібін бұзу болып танылмайды.
5.7. 5.7.	Жеңімпаздарды анықтау үшін тікелей трансляция барысында Акция қатысушысы туралы тек Ұйымдастырушыға ғана нақты Қатысушыны сәйкестендіруге мүмкіндік беретін иесіздендірілген (жасырылған) ақпарат пайдаланылады. Ұтыс ойыны барысында банктік құпия мен Акция қатысушыларының дербес деректері жария етілмеуі тиіс.
5.8. Жеңімпаздар мен Резервтегі жеңімпаздарды анықтау процесі бейнежазбаға түсіріледі және Ұйымдастырушының Instagram әлеуметтік желісіндегі ресми парақшасында және/немесе Ұйымдастырушының өзге де ресми ақпараттық ресурсында тікелей эфирде көрсетіледі. Комиссия хаттамасы болған жағдайда, трансляцияның техникалық үзілісі ұтыстың жарамдылығына әсер етпейді.
5.9. Ұтыс ойынының нәтижелері Қағидалардың № 1 қосымшасының формасы бойынша хаттамамен ресімделеді.
5.10. Жүлделердің ұтыс ойыны Ұйымдастырушыға байланыссыз себептермен басқа мерзімге ауыстырылуы мүмкін, бұл туралы Ұйымдастырушының Instagram-дағы ресми парақшасында және/немесе Ұйымдастырушының өзге де ресми ақпараттық ресурсында хабарланады.
5.11. Ұтысқа жіберілген Қатысушылардың саны Жүлделердің санынан аз болған жағдайда, Жеңімпаздардың саны ұтысқа жіберілген Қатысушылардың нақты санынан аспауы тиіс. Таратылмаған жүлделер Ұйымдастырушының иелігінде қалады.
5.12. Қағиданың 4.2. тармағында көрсетілген әрбір Жүлде сомасы Жеңімпазға толық көлемде аударылуы тиіс сома болып табылады. 

6. Хабарлау және жүлделерді тапсыру тәртібі
6.1. Жеңiмпазға немесе Резервтегі жеңiмпазға Жүлдені алу қажеттiгi туралы алғашқы хабарландыру Ұйымдастырушыда немесе Операторда бар телефон нөмiрiне хабарласу арқылы тiкелей эфир барысында жүзеге асырылады.
6.2. Тікелей эфир барысында телефон қоңырауына жауап берген және Жүлдені алуға дайын екенін растаған Жеңімпаз немесе Резервтегі жеңімпаз Жүлдені алу үшін қажетті құжаттарды Ұйымдастырушыға Қағидаларда көзделген тәртіпте ұсынуға міндетті.
6.3. Жүлдені алуға ниеті расталғаннан кейін Ұйымдастырушы Жеңімпазға немесе Резервтегі жеңімпазға Жүлдені алу үшін жасалатын бұдан былайғы әрекеттер туралы ақпаратты Банктің колл-орталығы, SMS-хабарлама, Банктің мобильді қосымшасындағы push-хабарлама және/немесе Ұйымдастырушының өзге де ресми коммуникация арналары арқылы жолдайды.
6.4. Егер Жеңімпаз немесе Резервтегі жеңімпаз Жүлдені алуға әзір екендігін растап, бірақ одан кейін байланысқа шықпаса, Ұйымдастырушының қоңырауларына жауап бермесе, Жүлдені алу үшін қажетті құжаттарды ұсынбаса немесе өзге де тәсілмен Жүлдені ресімдеу мен тапсыруға кедергі келтірсе, Ұйымдастырушы Қағидалардың 6.3-тармағында көзделген ақпарат жолданған күннен бастап 2 (екі) жұмыс күні ішінде мұндай Жеңімпазға немесе Резервтегі жеңімпазға кемінде 2 (екі) рет телефон соғады.
6.5. Егер көрсетілген мерзім өткеннен кейін Жеңімпаз немесе Резервтегі жеңімпаз байланысқа шықпаса және/немесе Жүлде алу үшін қажетті құжаттарды ұсынбаса, мұндай Жеңімпаз немесе Резервтегі жеңімпаз тиісті Жүлде алу құқығын жоғалтады.
6.6. Егер Резервтегі жеңімпаз қоңырауға жауап бермесе, Жүлде алудан бас тартса, қажетті құжаттарды ұсынбаса, Акцияның шарттарына сәйкес келмесе, Жүлде алу құқығын жоғалтса не Жүлде алуға дайындығын растаса, бірақ кейіннен Қағидалардың 6.4-тармағында көзделген тәртіпте байланысқа шықпаса, тиісті Жүлде Ұйымдастырушының иелігінде қалады.
6.7. 6.7.	Жеңімпаз немесе Резервтегі жеңімпаз тиісті Жүлде бойынша келесі жағдайларда, яғни:
· Жүлдені алудан бас тартқанда;
· Қағидаларда көзделген тәртіппен Жүлдені алуға әзір екендігін растамағанда;
· Қағидаларда көзделген тәртіппен Банктің телефон қоңырауларына жауап бермегенде;
· Жүлдені алу үшін қажетті құжаттарды ұсынбағанда;
· Жүлдені ресімдеу және тапсыру үшін қажетті құжаттарға қол қоймағанда;
· Акцияға қатысу шарттарына сәйкес келмегенде және/немесе Акцияны өткізудің кез келген кезеңінде, соның ішінде Қатысушылар тізілімін қалыптастыру, Жеңімпаз бен Резервтегі жеңімпазды анықтау, құжаттарды ресімдеу және Жүлдені беру кезеңінде Қағидалардың 2.9 -тармағында көзделген шектеулер анықталғанда;
· Ұйымдастырушыға және (немесе) Серіктеске сенімсіз, толық емес немесе жаңылдыратын мәліметтерді ұсынғанда;
· Жүлдені негізсіз алуға бағытталған әрекеттер жасағанда;
· Қағидаларда және/немесе Қазақстан Республикасының заңнамасында көзделген Жүлдені алу құқығынан айырылудың өзге де жағдайларында Жеңімпаз/Резервтегі жеңімпаз мәртебесінен және мұндай Жүлдені алу құқығынан айырылады.
Жеңімпаз немесе Резервтегі жеңімпаз Жеңімпаз/Резервтегі жеңімпаз мәртебесінен және Жүлдені алу құқығынан айырылған жағдайда, тиісті Жүлдені бұдан былайғы бөлу Қағидалардың 6.6 -тармағында көзделген тәртіппен жүргізіледі.
6.8. Ақшалай жүлдені тапсыру Жеңімпаздың Ұйымдастырушыда ашылған және Жүлдені аудару мақсаты үшін Ұйымдастырушы айқындаған банктік шотына ақшаны қолма-қол ақшасыз аудару жолымен жүзеге асырылады. Ұйымдастырушы Жеңімпазға дербес жүлде болып табылмайтын және ақшалай құны жоқ естелік сертификатты қосымша тапсыруға құқылы.
6.9. Жеңімпаз/Резервтегі жеңімпаз Жүлдені алуға байланысты көліктік және өзге де шығыстарды дербес әрі өз есебінен өтейді. Ақшаны Жеңiмпаздың банк шотына есептегеннен кейiн алуға, аударуға, шығаруға, айырбастауға немесе өзге де билiк етуге байланысты комиссиялар мен өзге де шығыстарды, Жеңімпаз Ұйымдастырушының және/немесе үшінші тұлғалардың қолданыстағы тарифтеріне сәйкес өз есебінен өтейді. Ұйымдастырушы мен Оператор мұндай комиссиялар мен шығыстарды төлеп бермейді.
6.10. Жүлде алу үшiн Жеңiмпаз/Резервтегі жеңiмпаз Ұйымдастырушыға және/немесе Операторға (Оператор жұмысқа тартылған жағдайда) төмендегілерді ұсынуға мiндеттi:
●	жеке басын куәландыратын құжат ;
· Қағиданың № 2 қосымшасына сәйкес Ұйымдастырушы тарапынан жеке басын растауға, Жүлдені тапсыруға, құжаттарды ресімдеуге және салық міндеттемелерін орындауға қажетті дербес деректерді жинауға және өңдеуге жазбаша келісім;
· егер жүлдені Жеңімпаздың өкілі алса, нотариалды куәландырылған сенімхат.
Ұйымдастырушының жарнамалық фото және/немесе бейнежазбаларына, сұхбаттарына және өзге де жарнамалық материалдарына қатысуға келісімі. Жарнамалық түсірілімдерге және/немесе сұхбатқа қатысудан бас тарту Жүлдені тапсырудан бас тартуға негіз бола алмайды.
Материалдық құндылығы жоқ және Жүлде төлеу үшін негіз бола алмайтын ұтыс сомасының номиналы бар естелік сертификатты алу үшін Жеңімпаз Қағидалардың 3-қосымшасының нысаны бойынша қабылдау-тапсыру актісіне қол қоюы қажет.
6.11. Жеңімпаздың Жүлде алуды ресімдеу үшін қажетті құжаттарға қол қоюдан бас тартуы, жеке басын куәландыратын құжатты, Жүлде тапсыру және Ұйымдастырушы тарапынан салық міндеттемелерін орындау үшін қажетті дербес деректерді өңдеуге келісімін ұсынбауы немесе егер Жүлдені Жеңімпаз өкілі алатын болса, нотариалдық сенімхатты ұсынбауы Жүлде алудан бас тартумен теңестірілед. 
6.12. Жеңімпазға/Резервтегі жеңімпазға Жүлдені аудару Ұйымдастырушы және/немесе Оператор  (Оператор жұмысқа тартылған жағдайда) Қағиданың 6.10-тармағында көрсетілген барлық құжаттарды ұсынған күннен бастап 10 (он) жұмыс күні ішінде жүзеге асырылады.
6.13. Жүлде Жеңімпазға оның Ұйымдастырушының банктік шотына ақша аударылған сәттен бастап берілді деп есептеледі. Көрсетілген сәттен бастап Ұйымдастырушы мен Оператор Жеңімпаздың ақша қаражатына билік етуіне, оның ішінде ақшаны алу, аудару, айырбастау немесе өзге де мақсатта пайдалануына жауапты болмайды.
7. Өзге де шарттар
7.1. Ұйымдастырушы Қағидаларға өзгерістер мен толықтырулар енгізуге құқылы. Акцияның қағидалары мен шарттары өзгерген жағдайда Ұйымдастырушы бұл туралы өзгерістер күшіне енгенге дейін кемінде  5(бес) күнтізбелік күн бұрын Акцияның шарттарын Ұйымдастырушының сайтында мына мекенжай бойынша жаңа редакцияда орналастыру арқылы Қатысушыларды хабардар етеді: https://alataucitybank.kz. Қосымша, Ұйымдастырушы Қатысушыларға маркетингілік және/немесе ақпараттық материалдарды немесе Банктің мобильді қосымшасындағы өзге де құжатты ұсыну арқылы Қағидаға өзгерістер мен толықтырулар туралы Қатысушыларды хабардар етуге құқылы.
7.2. 8.2.	Өзгерістер қолданысқа енгізілгеннен кейін Акция қатысушысының Акцияға қатысуға және/немесе Жүлдені алуға әрекеттер жасауы оның Қағидалардың жаңа редакциясымен келісетінін білдіреді.
7.3. 8.3.	Егер Акция қатысушысының Акция шарттарын сақтамайтыны, алаяқтық әрекеттер жасайтыны, Акция шарттарын өз пайдасына асыра пайдаланатыны, сенімсіз, толық емес немесе жаңылдыратын мәліметтер ұсынатыны немесе Жүлдені Қағидаларды бұза отырып (әділетсіз жолмен) алуға бағытталған өзге де әрекеттер жасайтыны анықталса, Ұйымдастырушы мұндай клиентті Акция қатысушыларының қатарынан шығаруға құқылы.
7.4. Егер Қазақстан Республикасының заңнамасында және/немесе Ұйымдастырушының ішкі құжаттарында анағұрлым ұзақ сақтау мерзімі белгіленбесе, Ұйымдастырушы Мүмкіндіктер тізілімінің, Жеңімпаздар мен Резервтегі жеңімпаздар тізімдерінің, комиссия хаттамаларының, ұтыс ойынының бейнежазба материалдарының, тікелей эфир жазбаларының, телефон қоңырауларының нәтижелері туралы мәліметтердің, Жүлделердің тапсырылғанын растайтын құжаттардың, сондай-ақ Акцияны өткізуге байланысты өзге де құжаттар мен материалдардың Акция аяқталған күннен бастап кемінде 3 (үш) жыл бойы сақталуын қамтамасыз етеді.
7.5. Бұл құжаттар мен материалдар Акцияның өткізілу тәртібі мен ашықтығын дәлелдеу, Акция қатысушыларының/Жеңімпаздарының өтініштерін, шағымдары мен талап-тілектерін қарау, туындауы мүмкін дауларды реттеу және Қазақстан Республикасының заңнамасында көзделген жағдайларда уәкілетті тұлғаларға ұсыну мақсатында сақталады.
7.6. Құрамында дербес деректер, банктік құпия және/немесе заңмен қорғалатын өзге де ақпарат бар құжаттар мен материалдарды сақтауды, пайдалануды, беруді, иессіздендіруді және жоюды Ұйымдастырушы Қазақстан Республикасы заңнамасының, соның ішінде «Дербес деректер және оларды қорғау туралы» Қазақстан Республикасы Заңының талаптарын және Ұйымдастырушының ішкі құжаттарын сақтай отырып жүзеге асырады.

8. Сыбайлас жемқорлыққа қарсы ескертпе
8.1.  Өз міндеттемелерін орындау кезінде Ұйымдастырушының қызметкерлері, Комиссия мүшелері, сондай-ақ олардың Үлестес тұлғалары және жоғарыда аталған тұлғалардың атынан қандай да бір әрекеттерді орындауға уәкілеттіліктері бар тұлғалар (бұдан әрі бірлесіп – Тартылған тұлғалар деп аталатындар) өткізіліп жатқан Акцияға байланысты қандай да бір заңсыз артықшылықтар алу немесе өзге де заңсыз мақсаттарға қол жеткізу үшін осы тұлғалардың әрекеттеріне немесе шешімдеріне ықпал ету мақсатында кез келген тұлғаларға тікелей немесе жанама түрде ақша немесе құндылықтар төлемейді, төлеуді ұсынбайды және оған рұқсат бермейді. 
8.2. Қағидаларға сәйкес өз міндеттемелерін орындау кезінде Тартылған тұлғалар Қазақстан Республикасының Қағидалар мақсаты үшін қолданылатын заңнамасында коммерциялық сатып алу және өзге де заңсыз әрекеттер ретінде сараланатын әрекеттерді жасамайды. 
8.3. Тартылған тұлғалар бір-бірін қандай да бір тәсілмен, соның ішінде ақша, сыйлықтар беру, олар үшін жұмыстарды өтеусіз орындау (қызметтерді өтеусіз көрсету) арқылы және осы тармақта аталмаған, тараптардың бірін белгілі бір дәрежеде тәуелді ететін және осы тарапты өзін ынталандырушы тараптың пайдасына қандай да бір әрекеттерді жасауға міндеттейтін өзге де тәсілдермен ынталандырудан бас тартады. 
8.4. Ұйымдастырушы қызметкерінің өзін ынталандырушы Тараптың пайдасына жасайтын әрекеттеріне мыналар жатады (бірақ онымен шектелмейді): 
8.4.1. басқа контрагенттермен салыстырғанда негізсіз артықшылықтар беру;
8.4.2. қандай да бір кепілдіктер беру; 
8.4.3. қолданыстағы рәсімдерді жеделдету; 
8.4.4. Ұйымдастырушының қызметкері өзінің лауазымдық міндеттері шеңберінде орындайтын, бірақ тараптар арасындағы өзара қарым-қатынастардың ашықтығы мен айқындығы қағидаттарына қайшы келетін өзге де іс-әрекеттер.

9. Акция шарттары туралы хабардар ету тәртібі мен тәсілдері
9.1. Акция қатысушыларына оны өткізу шарттары туралы Акция басталған күні Ұйымдастырушының ресми интернет-ресурсында https://alataucitybank.kz мекенжайы бойынша Қағидаларды жариялау арқылы хабарланады. Акция туралы қысқартылған ақпарат Ұйымдастырушының жарнамалық, ақпараттық және өзге де материалдарында орналастырылуы, сондай-ақ Банктің мобильді қосымшасы, Ұйымдастырушының ресми интернет-ресурсы, әлеуметтік желілер және оның өзге де коммуникация арналары арқылы таратылуы мүмкін. Акция туралы қысқартылған ақпарат пен Қағидалар арасында сәйкессіздіктер болған жағдайда, Ұйымдастырушының ресми интернет-ресурсында орналастырылған Қағидалардың талаптары қолданылады.








«Миллиондық марафон» акциясын өткізу қағидаларына
№ 1 қосымша

форма

Комиссия хаттамасы 


Наименование акции	«Миллионный марафон»
Место заседания	
Дата заседания	«______» ___________________2026 года 
Время заседания	с _________________ по ________________


	Акция атауы
	«Миллиондық марафон»

	Отырыс орны
	

	Отырыс күні
	2026 жылдың «_____» ___________________

	Отырыс уақыты
	_________________ бастап _____________дейін



Состав комиссии
ФИО	Должность	Подпись
		
		
		
		
		
		


	Комиссия құрамы

	ТАӘ
	Лауазымы
	Қолы 

	
	
	

	
	
	

	
	
	

	
	
	



Жүлделердің ұтыс ойынының нәтижелері бойынша Комиссия Акция шеңберінде келесі қатысушыларды Жеңімпаз деп таныды: 

	[bookmark: _Hlk245466763]№
	Жүлде атауы[footnoteRef:1] [1:  Кестеде көрсетілген ақшалай жүлделерің мөлшері жеке табыс салығын ұстағаннан кейін Жеңімпаздарға аударылуы тиіс сома болып табылады .] 

	Ұтыс тізіміндегі жеңімпаздың нөмірі
	Жеңімпаздың ТАӘ (толық толтырылған)
	Жеңімпаздың ЖСН-і

	1.
	1 000 000 (бір миллион) теңге
	
	
	

	2.
	2 000 000 (екі миллиона) теңге
	
	
	

	3.
	3 000 000 (үш миллиона) теңге
	
	
	



Жүлделердің ұтыс ойынының нәтижелері бойынша Комиссия Акция шеңберінде келесі қатысушыларды Резервтегі жеңімпаз деп таныды:

№	Наименование приза[footnoteRef:2] [2:  Кестеде көрсетілген ақшалай жүлделердің мөлшері жеке табыс салығын ұстағаннан кейін Резервтегі Жеңімпаздарға (егер Жеңімпаз Жүлдені алу құқығын жоғалтқан жағдайда) аударылуы тиіс сома болып табылады.] 	Номер резервного  победителя в списке розыгрыша	ФИО резервного победителя (полностью заполненные)	ИИН резервного победителя
1.	1 000 000 (один миллион) теңге			
2.	2 000 000 (два миллиона) теңге			
3.	3 000 000 (три миллиона) теңге			


	№
	Жүлде атауы[footnoteRef:3] [3:  Кестеде көрсетілген ақшалай жүлделердің мөлшері жеке табыс салығын ұстағаннан кейін Жеңімпаздарға аударылуы тиіс сома болып табылады.] 

	Ұтыс тізіміндегі жеңімпаздың нөмірі
	Резервтегі жеңімпаздың ТАӘ (толық толтырылған)
	Резервтегі жеңімпаздың ЖСН-і

	1.
	1 000 000 (бір миллион) теңге
	
	
	

	2.
	2 000 000 (екі миллиона) теңге
	
	
	

	3.
	3 000 000 (үш миллиона) теңге
	
	
	



Төменде қол қоюшы Комиссия мүшелері жүлделер ұтыс ойынының нәтижелерін мақұлдайды және ұтыс ойынының ешқандай бұзушылықсыз өткенін растайды.





Қызметкердің ТАӘ, лауазымы 				_______________________




Қызметкердің ТАӘ, лауазымы 				_______________________




Қызметкердің ТАӘ, лауазымы 				_______________________







«Миллиондық марафон» акциясын өткізу қағидаларына
№ 2 қосымша


Жеке тұлғаларға арналған форма

Кімге: «Alatau City Bank» АҚ, 
БСН _________________

Мен  ____________________________, ЖСН ____________ («Миллиондық марафон» акциясы Жеңімпазының ТАӘ көрсету) осы арқылы: 
– Қазақстан Республикасының «Дербес деректер және оларды қорғау туралы» Заңының талаптарына сәйкес, «Alatau City Bank» АҚ-қа, БСН 920140000084 (бұдан әрі – Ұйымдастырушы), өзім туралы ақпаратты, соның ішінде дербес деректерді (тегі, аты, әкесінің аты, жеке сәйкестендіру нөмірі, жеке басын куәландыратын құжат деректері, байланыс деректері және т.б.) (дербес деректерді көпшілікке қолжетімді дереккөздерде таратпай), оларды трансшекараралық беруді, дербес деректер Банкпен Қазақстан Республикасының заңнамасында белгіленген шектеулерді ескере отырып таратылуы тиіс деген шартпен, Банкке қызмет көрсететін Операторға және өзге де үшінші тұлғаларға дербес деректерді жинауға, өңдеуге (соның ішінде беруге), сондай-ақ Банк құпиясын құрайтын мәліметтерді (бұдан әрі – Ақпарат) ашуға өз келісімімді беремін;
– «Миллиондық марафон» акциясының (бұдан әрі – Акция) қағидасымен танысқанымды, сондай-ақ оның шарттарын қабылдағанымды және олармен келісетінімді растаймын;
- Акцияға қатысу туралы жарнамалық сұхбатқа, соның ішінде радиода, телевидениеде және өзге де бұқаралық ақпарат құралдарында, әлеуметтік желілерде қатысуға, графикалық жарнамалық материалдарды дайындау үшін түсуге келісемін, бұл үшін өзімнің бейнемді пайдалануға келісімімді беремін. Фотосуреттері мен бейнелерін өңдеуге, ретуштеуге, қараңғылауға, бейнені бұрмалауға және өзгертуге, менің қатысуыммен фотосуреттер мен бейнелердің түпкілікті нұсқасын жариялауды дайындау процесінде әдейі, әдейі емес композицияларда пайдаланылған оптикалық иллюзияларды қолдануға рұқсат етемін.
Осы келісім қол қойылған күннен бастап күшіне енеді және Қазақстан Республикасының заңнамасында көзделген жағдайларды қоспағанда, жазбаша нысанда қайтарып алынған күнге дейін қолданылады.
Ақпаратты жинау және өңдеу тек Акцияға қатысуды растау, ұтыс туралы хабарлау, Жүлдені табыстау, құжаттарды ресімдеу және салықтық міндеттемелерді орындау үшін қажетті көлемде ғана жүзеге асырылады.



Акция жеңімпазы: 
Т.А.Ә. ______________ қолы __________
Күні:

«Миллиондық марафон» акциясын өткізу қағидаларына 
№ 3-қосымша

форма

Қабылдау-тапсыру актісі 

«___» ______________ 2026 жыл

Осы Қабылдау-тапсыру актісі _____________________ қ. жасалды және мыналарды куәландырады:
_____________________________,_______________________________________________, тапсырады, ал 
_____________________________,_______________________________________________ қабылдайды:


Наименование приза	Кол-во
	


	Жүлде атауы
	Саны

	
	




Алынған Жүлдеге және оны табыстау тәртібіне наразылығым жоқ. 

Жеке өзім қол қойдым.



Передал:	Получил:
___________________________	___________________________
(ФИО)	(ФИО)
___________________________	___________________________
(подпись)	(подпись)



Тапсырды:								Қабылдап алды:

(ТАӘ)	                                                                                                       (ТАӘ)

(қолы)										(қолы)


